
Ministru kabineta rīkojums Nr. 744
Rīgā 2022. gada 20. oktobrī (prot. Nr. 53 58. §)
Par apropriācijas pārdali
· 1. Atbalstīt apropriācijas pārdali starp Kultūras ministrijas pamatbudžeta programmām un apakšprogrammām 2022. gadā:
· 1.1. no apakšprogrammas 19.07.00 "Mākslas un literatūra", samazinot vispārējā kārtībā sadalāmo dotāciju no vispārējiem ieņēmumiem un izdevumus sociālajiem pabalstiem 2616 euro apmērā, uz programmu 21.00.00 "Kultūras mantojums", palielinot vispārējā kārtībā sadalāmo dotāciju no vispārējiem ieņēmumiem un izdevumus precēm un pakalpojumiem 2616 euro apmērā, lai Latvijas Nacionālais mākslas muzejs nodrošinātu samaksu par komunālajiem pakalpojumiem;
· 1.2. no apakšprogrammas 22.07.00 "Nomas maksas VAS "Valsts nekustamie īpašumi" programmas "Mantojums – 2018" ietvaros", samazinot vispārējā kārtībā sadalāmo dotāciju no vispārējiem ieņēmumiem un izdevumus precēm un pakalpojumiem 51 413 euro apmērā ilgtermiņa saistību pasākumam "Muzeju krātuvju kompleksa Rīgā, Pulka ielā 8, nomas maksa VAS "Valsts nekustamie īpašumi"", uz programmu 21.00.00. "Kultūras mantojums", palielinot vispārējā kārtībā sadalāmo dotāciju no vispārējiem ieņēmumiem un izdevumus precēm un pakalpojumiem 51 413 euro apmērā, lai Latvijas Nacionālais mākslas muzejs nodrošinātu samaksu par komunālajiem pakalpojumiem.
· 2. Atbalstīt Kultūras ministrijas pamatbudžeta programmas 21.00.00 "Kultūras mantojums" ietvaros izdevumu pārdali 2022. gadā, palielinot izdevumus precēm un pakalpojumiem 162 158 euro apmērā, lai Latvijas Nacionālais mākslas muzejs veiktu samaksu par komunālajiem pakalpojumiem, attiecīgi samazinot:
· 2.1. izdevumus precēm un pakalpojumiem 25 000 euro apmērā un izdevumus subsīdijām un dotācijām 1830 euro apmērā no 2022. gada prioritārā pasākuma "Sakrālā mantojuma un pieminekļu glābšanas programmai un Doma baznīcas atjaunošanai" īstenošanai paredzētajiem līdzekļiem;
· 2.2. izdevumus precēm un pakalpojumiem 11 055 euro apmērā no Pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai 2022. gadam paredzētajiem līdzekļiem;
· 2.3. izdevumus precēm un pakalpojumiem 102 273 euro apmērā no prioritārā pasākuma "Kultūras nozares infrastruktūras izdevumi, t. sk. apgrūtināto teritoriju informācijas sistēma" īstenošanai paredzētajiem līdzekļiem;
· 2.4. izdevumus precēm un pakalpojumiem 22 000 euro apmērā no prioritārā pasākuma "Latvijas valsts simtgadē uzsākto iniciatīvu ilgtspējai – Latvijas skolas soma" īstenošanai paredzētajiem līdzekļiem.
· 3. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. un 2. punktam.
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. un 2. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

